CELEX: 32021R2263
Language: ro
Date: 2021-12-17 00:00:00
Title: Regulamentul de punere în aplicare (UE) 2021/2263 al Comisiei din 17 decembrie 2021 de modificare a Regulamentului de punere în aplicare (UE) 2016/323 în ceea ce privește codul certificatului pentru micii producători independenți de băuturi alcoolice

20.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 455/20
               
            
         REGULAMENTUL DE PUNERE ÎN APLICARE (UE) 2021/2263 AL COMISIEI
         din 17 decembrie 2021
         de modificare a Regulamentului de punere în aplicare (UE) 2016/323 în ceea ce privește codul certificatului pentru micii producători independenți de băuturi alcoolice
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 389/2012 al Consiliului din 2 mai 2012 privind cooperarea administrativă în domeniul accizelor și de abrogare a Regulamentului (CE) nr. 2073/2004 (1), în special articolul 9 alineatul (2), articolul 15 alineatul (5) și articolul 16 alineatul (3),
         întrucât:
         
                     (1)
                  
                  
                     Regulamentul de punere în aplicare (UE) 2021/2266 al Comisiei (2) stabilește formularul pentru certificatul menționat la articolul 23a alineatul (1) din Directiva 92/83/CEE a Consiliului (3) care trebuie furnizat de către statele membre micilor producători independenți de băuturi alcoolice. Regulamentul respectiv stabilește, de asemenea, trimiterile care trebuie făcute de producătorii respectivi în documentul administrativ pentru deplasarea băuturilor alcoolice în temeiul capitolelor IV și V din Directiva 2008/118/CE a Consiliului (4).
                  
               
                     (2)
                  
                  
                     Structura și conținutul mesajelor electronice utilizate în scopul deplasării produselor accizabile în regim suspensiv de accize sunt stabilite în anexa I la Regulamentul (CE) nr. 684/2009 al Comisiei (5). Anexa respectivă precizează, de asemenea, elementele necesare pentru completarea anumitor elemente de date în mesajele electronice respective, inclusiv tipul de certificat de la rubrica 18e a documentului administrativ, în cazul în care trebuie indicat un cod în conformitate cu lista de coduri 15 din anexa II la Regulamentul de punere în aplicare (UE) 2016/323 al Comisiei (6).
                  
               
                     (3)
                  
                  
                     În vederea identificării certificatului pentru micii producători independenți de băuturi alcoolice în documentul administrativ pentru circulația unor astfel de băuturi, este oportun să se adauge un cod și o descriere specifice pentru certificat, astfel cum se menționează în Regulamentul de punere în aplicare (UE) 2021/2266, în lista de coduri 15 din anexa II la Regulamentul de punere în aplicare (UE) 2016/323.
                  
               
                     (4)
                  
                  
                     Prin urmare, Regulamentul de punere în aplicare (UE) 2016/323 trebuie modificat în consecință.
                  
               
                     (5)
                  
                  
                     Aplicarea prezentului regulament trebuie amânată până la 1 ianuarie 2022 pentru a fi aliniată la aplicarea măsurilor naționale adoptate pentru transpunerea Directivei (UE) 2020/1151 a Consiliului (7).
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului pentru accize,
                  
               ADOPTĂ PREZENTUL REGULAMENT:
         
            Articolul 1
            În lista de coduri 15 din anexa II la Regulamentul de punere în aplicare (UE) 2016/323 se introduce următorul rând:
            
               
                           „19
                        
                        
                           Certificat de mic producător independent de băuturi alcoolice”.
                        
                     
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 121, 8.5.2012, p. 1.
         
            (2)  Regulamentul de punere în aplicare (UE)2021/2266 al Comisiei din 17 decembrie 2021 de stabilire a normelor de aplicare a Directivei 92/83/CEE a Consiliului în ceea ce privește certificarea și autocertificarea micilor producători independenți de băuturi alcoolice în scopul aplicării accizelor (a se vedea pagina 26 din prezentul Jurnal Oficial).
         
            (3)  Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (JO L 316, 31.10.1992, p. 21).
         
            (4)  Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (JO L 9, 14.1.2009, p. 12).
         
            (5)  Regulamentul (CE) nr. 684/2009 al Comisiei din 24 iulie 2009 de implementare a Directivei 2008/118/CE a Consiliului în ceea ce privește procedurile informatizate pentru deplasarea produselor accizabile în regim suspensiv de accize (JO L 197, 29.7.2009, p. 24).
         
            (6)  Regulamentul de punere în aplicare (UE) 2016/323 al Comisiei din 24 februarie 2016 de stabilire a unor norme detaliate referitoare la cooperarea și schimbul de informații între statele membre în ceea ce privește mărfurile aflate în regim suspensiv de accize în conformitate cu Regulamentul (UE) nr. 389/2012 al Consiliului (JO L 66, 11.3.2016, p. 1).
         
            (7)  Directiva (UE) 2020/1151 a Consiliului din 29 iulie 2020 de modificare a Directivei 92/83/CEE privind armonizarea structurilor accizelor la alcool și băuturi alcoolice (JO L 256, 5.8.2020, p. 1).